Abia după invazia germană în Uniunea Sovietică în 1941, Iosif Stalin a început să reducă campania antireligioasă, având nevoie de sprijinul moral al Bisericii în timpul războiului. În primele ore ale zilei de 5 septembrie 1943, Stalin s-a întâlnit cu cei trei ierarhi principali ai Bisericii Ortodoxe Ruse (mitropoliții Serghie Stragorodski al Moscovei și Kolomnei, Alexei Simanski al Leningradului și Novgorodului și al Kievului și Galiției) și a promis unele concesii religioase în schimbul loialității clerului față de guvernul comunist și a asistenței acordate efortului de război. Printre concesiile acordate de Stalin au fost deschiderea Seminarului Teologic și a Academiei Teologice din Moscova, eliberarea clericilor închiși, restituirea unor proprietăți bisericești, inclusiv faimoasa . În schimb, guvernul sovietic a plasat Biserica sub controlul serviciilor sale secrete.